রূপপুর পারমাণবিক বিদ্যুৎকেন্দ্র নির্মাণের প্রস্তুতি নিয়ে সন্তুষ্ট নয় রাশিয়া। নির্মাণের প্রস্তুতিমূলক কাজের জন্য তাদের কাছ থেকে নেওয়া ৫০ কোটি ডলার ব্যবহারের বাস্তবায়ন-প্রক্রিয়া নিয়ে দেশটির অসন্তোষ রয়েছে। এ ছাড়া রাশিয়া থেকে ১০০ কোটি ডলারের রাষ্ট্রীয় ঋণে সমরাস্ত্র কেনাকাটার প্রক্রিয়ায়ও অগ্রগতি নেই। এমন এক পরিস্থিতিতে রূপপুর পারমাণবিক বিদ্যুৎকেন্দ্র নির্মাণের উদ্বোধনী অনুষ্ঠানে রাশিয়ার প্রেসিডেন্ট ভ্লাদিমির পুতিনকে বাংলাদেশ সফরের আমন্ত্রণ জানালে মস্কো তা ফিরিয়ে দিয়েছে বলে কূটনৈতিক সূত্রগুলো প্রথম আলোকে জানিয়েছে।